समझौते के अनुसार सिंधू को हर साल एक तय रकम मिलेगी। बाकी रकम उनके एंडॉर्समेंट के अनुसार मिलेगी। गौरतलब है कि पीवी सिंधू ने रियो ओलंपिक में सिल्‍वर मेडल जीता था। ओलंपिक में सिल्‍वर जीतने वाली वे पहली भारतीय महिला हैं। साथ ही बैडमिंटन में भी भारत के लिए यह सबसे बड़ा पदक है। इससे पहले 2012 में साइना नेहवाल ने लंदन ओलंपिक में कांस्‍य जीता था। सिंधू ने ओलंपिक से पहले कड़ी मेहनत की थी। कई महीनों तक वह मोबाइल और आइसक्रीम से दूर रही थीं। सिंधू ओलंपिक मेडल के साथ ही वर्ल्‍ड चैपिंयनशिप में दो बार कांस्‍य पदक भी जीत चुकी हैं। हालांकि अभी तक उन्‍हें ग्रेंड प्रिक्‍स खिताब जीत का इंतजार है।